Abersychan

Abersychan er en by og et samfunn i Torfaen i Wales, nær Newport. Det ligger innenfor grensene til det historiske grevvskapet Monmouthshire og det bevarte grevskapet Gwent. Det ligger nord for Pontypool som Abersychan ofte regnes som en forstad til. Byen og samfunnet er omgitt av fjellandskap. Abersychan hadde 

Abersychan ligger i den smale nordlige delen av elvedalen Afon Lwyd  ved elven Lwyd, i den øvre del av dalen, i østenden av det store kull- og jerndistriktet i Glamorganshire og Monmouthshire. Abersychan ble i 1894 et urbant distrikt og et verdslig sogn. I 1935 ble distriktsstatusen fjernet. Verdslige sogn ble i 1985 erstattet av community councils i Wales; Abersychan fikk dermed slik status, men det er pr 2006 ikke opprettet noe råd for området. 

Byen har to skoler; Abersychan Comprehensive School og Victoria Primary School; samt diverse butikker og andre fasiliteter, herunder Abersychan Rugby Club. Abersychan var fødestedet til politikerne Roy Jenkins, Don Touhig og Paul Murphy (parlamentsmedlem for Torfaen).

 Historie 

I likhet med mange av de isolerte jordbrukslandsbyene i de skogkledde dalene i Sør-Wales fra 1600-tallet, ble Abersychan et blomstrende industrisenter på 1800-tallet og tidlig på 1900-tallet, særskilt innen jernproduksjon. Chisholm, Hugh, red. (1911): «Abersychan», Encyclopædia Britannica. Bind 1 (11. utg.). Cambridge University Press; s. 61.

Etter oppdagelsen av jernmalm lokalt, ble de viktigste jernverkene bygget av British Iron Company i 1825, hovedsakelig betjent av Brynmawr and Blaenavon Railway. Jernverkets hovedkontorbygning og quadrangle (arkitektonisk et rom eller en gårdsplass, vanligvis rektangulær (kvadratisk eller avlang) i plan, hvis sider helt eller hovedsakelig er dannet av deler av en stor bygning eller flere mindre bygninger).«quadrangle | Definition from the Architecture topic», Longman Dictionary ble tegnet av arkitekten Decimus Burton, best kjent for sin design av London Zoo. «Fight to save 'The British' derelict Torfaen colliery», BBC News. 1. september 2016. Verkene ble overført til New British Iron Company i 1843 og til Ebbw Vale Company i 1852, før de ble stengt i 1889. Ulykken rammet den 6. februar 1890 da en underjordisk eksplosjon ved Llanerch Colliery drepte 176 arbeidere.Llanerch Colliery, Abersychan, Welsh Coal Mines

Tomten til det tidligere jernverket er i dag et hovedområde på 71 hektar (180 dekar), og et totalt landareal på 526 hektar (1300 dekar), som også omfatter en rekke verneverdige bygninger.

Det har blitt fremmet diverse forslag gjennom årene for å utvikle området, som for tiden eies av bankgruppen HSBC, men ingen har så langt oppfylt kravene fra Torfaens fylkesting (county council).

 Steder i nærheten 
Området omfatter også landsbyene Abersychan, Cwmavon, Garndiffaith, Pentwyn, Talywain, Varteg, og Victoria Village.

 Pentwyn 
Pentwyn er en liten landsby som ligger i distriktet Abersychan. Den inneholder et postkontor, flere hus og en liten lekeplass. Landsbyen har et cricketlag (Pontnewynydd CC) og ligger rett ved siden av den gamle jernbanelinjen. Cricketklubben feiret sitt 100-årsjubileum i 2006 med en vellykket turne til Cork i Irland.Abergavenny C.C-1950-2019 (PDF), satt sammen Paul Sussex, Abergavenny Cricket Club

 Victoria Village 
Victoria Village er en liten landsby som ligger i distriktet Abersychan. Den består av en liten landsbyskole og en rekke hus. En liten gruppe hus på Incline Road markerer begynnelsen av landsbyen, og landsbygrensen er nær Cwmavon. Victoria Primary School ligger også i dette området, på en stor tomt. Mange hus er bygget rundt skolens grenser. Victoria Village barneskole ble åpnet i 1903 og stengt av kommunen i 2018. Den siste rektoren ved skolen var miss Joy Dando.

 Referanser 

 Eksterne lenker 


Kategori:Byer i Torfaen